Каментарыі для настаўніка па выкарыстанні рабочых лістоў

9. КНЯЗЁЎНА З ТРЫМА ІМЁНАМІ

*Пасля знаёмства з тэмай урока высвятляецца ўяўленне вучняў пра значэнне паняцця «князь». Дзеці фармулююць азначэнне сваімі словамі (можна арганізаваць работу ў парах і групах), а затым параўноўваюць з азначэннем са слоўніка на с. 160 вучэбнага дапаможніка. Запісваюць азначэнне ў рабочых лістах.*

*На стужцы часу вучні адзначаюць тыя з’явы, пра якія ўжо даведаліся
на вучэбным прадмеце «Чалавек і свет. Мая Радзіма — Беларусь»: першыя стаянкі, нараджэнне Ісуса Хрыста, першае ўпамінанне аб Полацку. Менавіта апошняя дата на стужцы часу непасрэдна звязаная з тэмай урока.*

Полацк стаў цэнтрам Полацкага княства, а значыць, там ёсць кіраўнік княства — князь. А як называюць дачку князя?

Пад выявай дзяўчынкі запішыце імя дачкі князя Рагвалода.

Прачытайце тэкст на с. 36 вучэбнага дапаможніка і запоўніце тое, што вядома
пра Рагнеду. Што немагчыма запоўніць з дапамогай вучэбнага дапаможніка?  *(Імя маці.)*

Запішыце пад наступнай выявай імя дзяўчыны пасля замужжа. Дапішыце звесткі пра мужа, тое, што ён зрабіў з сям’ёй Рагнеды і сваім братам, пра дзяцей, спробу забойства Уладзіміра і імя сына-абаронцы.

*Настаўнік расказвае пра найбольш вядомых дзяцей Рагнеды: Ізяслава, Яраслава, Усевалада, Прадславу, Праміславу. Дзеці запісваюць іх імёны ў рабочыя лісты.*

Падпішыце назву крэпасці-горада, у якім сталі жыць Рагнеда з сынам Ізяславам. Запішыце пад выявай новае імя жанчыны.

Запішыце, кім стала жанчына і куды пайшла жыць. Пасля чаго? Хто такая манахіня?

10. СЫН РАГНЕДЫ — ЯРАСЛАЎ МУДРЫ

Адзначце на карце назвы гарадоў, пра якія гаварылася ў мінулым параграфе *(Полацк, Ноўгарад, Кіеў)* і падпішыце назву новай дзяржавы, якая ўтварылася
больш за 1000 гадоў таму. *(Кіеўская Русь.)*

Запішыце звесткі, якія вядомыя пра Яраслава Мудрага.

Выпішыце азначэнне слова «закон» са с. 159 вучэбнага дапаможніка.

Запішыце назву першага закона і тое, што пра яго вядома.

Запішыце, у што верыў і да чаго заклікаў Яраслаў Мудры.

Падпішыце назву пабудовы на малюнку і месца, дзе яна знаходзіцца. *(Сафійскі сабор у Кіеве.)*

Выпішыце азначэнне слова «сабор» са с. 161 вучэбнага дапаможніка.

11. УСЯСЛАЎ ЧАРАДЗЕЙ

Падпішыце назвы жывёл на малюнках і імя князя, якое звязана з гэтымі жывёламі. Пад назвамі жывёл зрабіце вывад: чаму лічылі, што князь можа быць воўкам, турам ці сокалам.

Выпішыце азначэнне слова «дружына» са с. 159 вучэбнага дапаможніка.

Запішыце, з якога горада быў князь. Колькі яму было гадоў, калі ён пачаў правіць? Якім стаў пры ім горад? Як князь умацаваў горад і які сабор пабудаваў
у ім?

Падпішыце выяву сабора.

Знайдзіце інфармацыю на с. 45 вучэбнага дапаможніка, якая расказвае пра тое, што адлюстравана на малюнку з летапісу. Запішыце дату і невялікае апісанне падзеі.

Запішыце, колькі пражыў Усяслаў і дзе ўсталяваны помнік князю.

12. ЕЎФРАСІННЯ ПОЛАЦКАЯ

Запішыце звесткі пра маленькую дзяўчынку, якая ў будучым стала манахіняй Еўфрасінняй.

Запішыце, што вядома пра яе. Калі яна пастрыглася ў манахіні?

Запоўніце інфармацыю пра царкву, якую пабудавалі па заказе Еўфрасінні.

Апішыце крыж, які быў зроблены па загадзе манахіні.